記憶對於動物（包括人）嘅體驗嚟講至關重要，記憶令一隻動物喺某一個時間點嗰度體驗到嘅經歷（俾人電、睇到研究者鬱手打波波公仔、或者喺幼年期個照顧者嘅樣）影響佢將來嘅行動，例如當一隻大鼠喺一次操作制約實驗當中俾研究者電過之後，佢個腦會以某啲形式記住俾人電嘅經歷，而呢個記憶會影響佢將來嘅行為－令外界刺激同將來嘅行為有啦掕。